CELEX: 32020D1491
Language: fi
Date: 2020-10-12 00:00:00
Title: Neuvoston päätös (EU) 2020/1491, annettu 12 päivänä lokakuuta 2020, Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä

16.10.2020   
               
               
                  FI
               
               
                  Euroopan unionin virallinen lehti
               
               
                  L 343/13
               
            
         NEUVOSTON PÄÄTÖS (EU) 2020/1491,
         annettu 12 päivänä lokakuuta 2020,
         Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa Euroopan unionin puolesta otettavasta kannasta, joka koskee välimiesten luettelon hyväksymistä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimus (1), jäljempänä ’sopimus’, allekirjoitettiin unionin puolesta neuvoston päätöksen 2009/156/EY (2) nojalla, ja sitä on sovellettu väliaikaisesti 3 päivästä syyskuuta 2016.
                  
               
                     (2)
                  
                  
                     Sopimuksen 64 artiklan 1 kohdan mukaan talouskumppanuussopimuskomitea laatii luettelon henkilöistä, jotka ovat halukkaita ja kykeneviä toimimaan välimiehinä, jäljempänä ’välimiesluettelo’.
                  
               
                     (3)
                  
                  
                     Talouskumppanuussopimuskomitean olisi sopimuksen 64 artiklan 1 kohdan mukaisesti hyväksyttävä seuraavassa vuosikokouksessaan päätös, jossa vahvistetaan välimiesluettelo.
                  
               
                     (4)
                  
                  
                     On aiheellista vahvistaa unionin puolesta talouskumppanuussopimuskomiteassa otettava kanta, koska välimiesluettelon vahvistava päätös tulee olemaan unionia sitova.
                  
               
                     (5)
                  
                  
                     Unionin talouskumppanuussopimuskomiteassa otettavan kannan olisi sen vuoksi perustuttava talouskumppanuussopimuskomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan unionin puolesta Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksella perustetussa talouskumppanuussopimuskomiteassa otettava kanta perustuu talouskumppanuussopimuskomitean päätösluonnokseen, joka koskee henkilöitä, jotka ovat halukkaita ja kykeneviä toimimaan välimiehinä, koskevan luettelon hyväksymistä (3).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Luxemburgissa 12 päivänä lokakuuta 2020.
            
               
                  Neuvoston puolesta
               
               
                  Puhemies
               
               J. BORRELL FONTELLES
            
         
         
            (1)  EUVL L 59, 3.3.2009, s. 3.
         
            (2)  Neuvoston päätös 2009/156/EY, tehty 21 päivänä marraskuuta 2008, Norsunluurannikon sekä Euroopan yhteisön ja sen jäsenvaltioiden ensivaiheen talouskumppanuussopimuksen allekirjoittamisesta ja sen väliaikaisesta soveltamisesta (EUVL L 59, 3.3.2009, s. 1).
         
            (3)  Ks. asiakirja ST 10614/20 osoitteessa http://register.consilium.europa.eu.